Sølvi Edvardsen
Store norske leksikon,Kunst og estetikk,Dans,Scenisk dans,Moderne- og samtidsdans,Moderne- og samtidsdans: norske kunstnere og kompanier
Sølvi Edvardsen, norsk danser og koreograf, utdannet blant annet ved Den Norske Balletthøyskole og ved Centre International de la Danse Moderne i Paris. Hun var danser i Collage Dansekompani i årene 1977–1985, og debuterte som koreograf i 1980.
Med særpreg og en sterk visuell helhet som siktemål har Edvardsen koreografert både for fjernsyn og dansekompanier. Stor betydning for norsk samtidsdans med verker som Masken (Den Norske Opera, 1985), Draumkvedet (Festspillene i Bergen, 1986), Grieg à jour for Nasjonalballetten (Festspillene i Bergen 1993, Den Norske Opera 1994). For Carte Blanche har hun blant annet koreografert OL-forestillingen Link (1994) og Snehvit (2002).25-års jubileet som koreograf ble markert med urpremiere på Momento Mori på Det Norske Teatret i 2005 med stjernelaget Edith Roger, Ellen Kjellberg og Monna Tandberg.Edvardsen fikk Ballettkritikerprisen i 1984 for Kimen. Les mer i Store norske leksikon dans i Norge Eksterne lenker Videointervju i Danseinformasjonens Dansearkiv